દક્ષિણ અમેરિકાના ગુયાનાના જોન્સટાઉનમાં એક પીપલ્સ ટેમ્પલ બનાવાયું હતું. વર્ષ 1978માં એક સાથે 913 લોકો ઝેરી જ્યૂસ પીને મોતને ભેંટ્યા હતા. તેમાં 276 બાળકો હતા. રિપોર્ટ મુજબ, એક ધાર્મિક સંસ્થાના નેતા જિમ જોન્સે જરૂરિયાતમંદોની મદદ કરવાના નામ પર લોકોને એકઠા કર્યા હતા. પરંતુ, બાદમાં ભેદ ખુલવા લાગ્યો કે લોકોને જબરજસ્તીથી રખાયા હતા. તે પછી એક જનપ્રતિનિધીને મંદિરની મુલાકાત લેવા પર મારી નખાયો. તે પછી જિમ જોન્સે લોકોમાં એવી અફવા ફેલાવવાની શરૂ કરી દીધી કે, તેમને પકડી લેવાશે અને ટોર્ચર કરાશે. જોન્સ પોતે પણ ગોળી વાગવાથી માર્યો ગયો હતો. જોકે, એ વાતને લઈને વિવાદ પણ છે કે, ખરેખર તે એક હત્યા હતી કે પછી સામૂહિક આત્મહત્યા.